เมีย 2018 กับ การลงทุน
ละครเรื่องเมีย 2018 เป็นละครในช่อง one31 ที่กำลังได้รับความนิยม ฉายทุกวันจันทร์ - อังคาร เวลา 21.30 น. ลงทุนแมนได้ลองย้อนกลับไปดูว่าละครเรื่องนี้เป็นอย่างไร เมื่อดูเสร็จ ก็ทำให้นึกได้ว่าเรื่องนี้คล้ายกับหลักการลงทุน  ละครเรื่องนี้เป็นอย่างไร ลงทุนแมนจะเล่าให้ฟัง
30 ก.ค. 2561

เมีย 2018 กับ การลงทุน / โดย ลงทุนแมน
ละครเรื่องเมีย 2018
เป็นละครในช่อง one31 ที่กำลังได้รับความนิยม
ฉายทุกวันจันทร์ - อังคาร เวลา 21.30 น.
ลงทุนแมนได้ลองย้อนกลับไปดูว่าละครเรื่องนี้เป็นอย่างไร
เมื่อดูเสร็จ
ก็ทำให้นึกได้ว่าเรื่องนี้คล้ายกับหลักการลงทุน
ละครเรื่องนี้เป็นอย่างไร ลงทุนแมนจะเล่าให้ฟัง
ก่อนอื่นต้องขอบอกว่าบทความนี้เป็นงานเขียนที่แตกต่างจากบทความปกติ
โดยจะนำเรื่องในละคร มาแสดงเป็นข้อคิดในเรื่องการลงทุน
เนื้อเรื่องของละครเรื่องนี้เกี่ยวกับครอบครัวหนึ่งที่มี ธาดา (คุณป้อง-ณวัฒน์ กุลรัตนรักษ์) กับ อรุณา (คุณบี-น้ำทิพย์ จงรัชตวิบูลย์) เป็นสามีภรรยากัน
ธาดา เป็นหัวหน้าครอบครัวที่ทำงานนอกบ้านคนเดียวเพื่อหาเงินมาเลี้ยงครอบครัว
ส่วน อรุณา ตัดสินใจออกจากงานประจำแล้วมาเป็นแม่บ้าน เพื่อดูแลงานบ้านงานเรือน อาหารการกิน และดูแลลูก
ครอบครัวนี้ก็อยู่กันอย่างมีความสุข จนกระทั่งมีมรสุมลูกใหญ่เข้ามา
เมื่อ กันยา (คุณมารี เบิร์นเนอร์) ลูกพี่ลูกน้องของอรุณา มาขออาศัยอยู่ด้วย จึงกลายเป็นสาเหตุที่ทำให้ครอบครัวที่อบอุ่นได้หายไป
เพราะเมื่ออรุณารู้ว่า กันยากับสามีของเธอมีความสัมพันธ์ลึกซึ้งกัน ก็ทำให้อรุณากับธาดาต้องแยกกันอยู่
ซึ่งทั้งหมดที่กล่าวมานี้เกี่ยวอะไรกับการลงทุน?
คำเตือนของการลงทุนที่ทุกคนรู้ก็คือ มีความเสี่ยง
ถ้าเปรียบ อรุณา กับ กันยา เป็นการลงทุน
กันยา ก็คงจะให้เป็นเหมือน การลงทุนที่น่าดึงดูด น่าตื่นเต้น มีหลายคนบอกว่าผลตอบแทนจะสวยหรู
แต่ในขณะเดียวกันก็มีความผันผวนและมีความเสี่ยง
เพราะในความเป็นจริงเราไม่อาจรู้ได้เลยว่าสิ่งที่น่าตื่นเต้นที่เราได้เข้าไปลงทุน ในวันข้างหน้าจะเป็นอย่างไร
เราหวังแค่เพียงเก็งกำไรระยะสั้น ไม่ได้ไปศึกษาให้ลึกซึ้ง
ถ้าเราเลือกที่จะนำเงินไปลงทุนในแบบนี้ทั้งหมด
เราก็คงต้องทำใจว่า
ความตื่นเต้นอาจจะมีแค่ชั่วคราว
แต่ที่อยู่ถาวรคือ ความไม่สบายใจ
ส่วน อรุณา อาจจะเปรียบได้กับ การลงทุนที่มีข้อเท็จจริงรองรับ ทั้งลักษณะธุรกิจ และความเข้าใจของเราเอง
และเรารู้สึกว่ายอมลงทุนในระยะยาว
ถึงแม้ว่าตอนแรกอาจรู้สึกจืดชืด น่าเบื่อ
แต่ในที่สุดแล้ว เราจะสบายใจในระยะยาว
ซึ่งทั้งหมดนี้เราก็ควรจะศึกษาให้ดี เพื่อที่จะทำให้ได้รู้ว่า
สิ่งที่เรากำลังจะลงทุนนั้น เป็นของจริงหรือไม่
มองผิวเผินอาจเหมือนกัน
แต่ถ้าดูให้ลึกกว่านั้น ก็อาจจะเห็นความแตกต่าง
เหมือนกับนิสัยของอรุณา กับ กันยา
แล้วตอนนี้
สิ่งที่เราลงทุนอยู่ เป็นการลงทุนแบบไหนกันแน่?
----------------------
ไม่ว่าคุณจะลงทุนแบบไหน แต่รู้หรือไม่ เรื่องทุกเรื่องเกี่ยวข้องกับการลงทุน ติดตามเรื่องราวน่าสนใจอื่นๆ แบบเรียลไทม์ได้ที่แอปพลิเคชันลงทุนแมน โหลดฟรีทั้ง iOS และ android 
.
หนังสือลงทุนแมนให้อ่านยามว่าง เล่ม 1.0-4.0 หาซื้อได้ที่ร้านหนังสือชั้นนำทั่วประเทศ
.
อินสตาแกรม ไว้ดูภาพสวยๆ 
.
ทวิตเตอร์กระชับฉับไว 
.
ไลน์ส่งข้อความตรงวันละครั้ง 
----------------------